
HOTĂRÂRE  NR. 124 /2025
privind  darea în folosință gratuită Clubului Sportiv Municipal “Mihai Viteazu”  a  imobilului ”PT 11” și a terenului aferent ,  situat în municipiul Vulcan str. Aleea Crizantemelelor
             Consiliul Local al Municipiului Vulcan, întrunit în ședința ordinară din data de 29.07.2025,

         Analizând Proiectul de hotărâre nr.127/1/7/22.07.2025 și Referatul de aprobare                                               nr. 127/1/8/22.07.2025 întocmit de către Primarul Municipiului Vulcan din care reiese necesitatea și oportunitatea adoptării unei hotărâri privind  darea în folosință gratuită Clubului Sportiv Municipal “Mihai Viteazu”  a  imobilului ”PT 11” și a terenului aferent ,  situat în municipiul Vulcan str. Aleea Crizantemelelor,

   Având în vedere Raportul nr. 125/1/9/22.07.2025  al Compartimentului juridic, din cadrul aparatului de specialitate al Primarului municipiului  Vulcan,

   În baza avizului Comisiei de specialitate „Juridică și de disciplină”, înregistrat  sub                         nr. 129/1/10/29.07.2025  a Consiliului local Vulcan;             
            Având în vedere adresa Clubului Sportiv Municipal “Mihai Viteazu”  Vulcan , înregistrată sub nr.28803/14.07.2025
         Ținând cont de art. 2 din  Hotărârea  Consiliului Local nr. 40/2016 privind înfiinţarea Clubului Sportiv Municipal “Mihai Viteazu”  Vulcan și Hotărârea Consiliului Local                        nr. 57/2025 privind trecerea din domeniul public în domeniul privat al municipiului Vulcan a unor puncte termice cu rețele aferente ;
În conformitate cu prevederile art. 29 și art. 30 din Legea nr. 69/2000 - Legea educatiei fizice si sportului cu modificările şi completările ulterioare, precum și  prevederile art. 861, alin. (3) , art. . 874 – 875 din Noul Cod Civil;
            În temeiul prevederilor art. 129, alin.(1), alin. 2, lit.(c) și (d), alin. 6 ,lit.  (a), art. 139, alin.(1) , art. 136, alin.(1) , art. 196, alin.(1), lit a) și  ale art. 243, alin.1, lit. a), art. 349, art. 353  din O.U.G   nr. 57/2019 privind Codul administrativ;

H O T Ă R Ă Ş T E:
               Art.1.Se aprobă darea în folosință gratuită Clubului Sportiv Municipal “Mihai Viteazu” Vulcan, a imobilului ”PT 11” situat în municipiul Vulcan str. Aleea Crizantemelelor, în suprafață de 212,17 mp, și a terenului aferent în suprafață de 214 mp, înscris în CF, nr.62386 Vulcan, nr.crt. A1, A1.1, nr.cadastral 62386-C1, aparținând domeniului privat,  valoare de inventar  2.448.422,03 lei,  identificate  în  anexa nr. 1 care face parte integrantă din prezenta hotărâre.
             Art.2 Se aprobă contractul de comodat, prevăzut în anexa nr. 2 care face parte integrantă din prezenta hotărâre.
            Art.3 Darea în folosință gratuită  se face pe perioadă nedeterminată pe perioada funcționării Clubului Sportiv Municipal “Mihai Viteazu” Vulcan, de la data semnării contractului de comodat.

             Art.4 Darea în folosință gratuită  se face în vederea desfăşurării în bune condiţii a activităţii specifice Clubului Sportiv Municipal “Mihai Viteazu” Vulcan. 
           Art.5 Predarea-primirea se va face pe baza unui Proces-verbal încheiat între cele 2 părți în termen de 3 luni de la data aprobării prezentei hotărâri.
           Art.6 Cu aducerea la îndeplinire a prezentei hotărâri se încredințează Primarul municipiului Vulcan, prin Serviciul ADPP.
           Art.7 Prezenta hotărâre poate fi atacată conform procedurii și termenelor prevăzute de Legea nr.544/2004 privind contenciosul administrativ, cu modificările și completările ulterioare.
            Art.8 Prezenta hotărâre se comunică, Prefectului Judeţului Hunedoara, Primarului municipiului Vulcan, Serviciului A.D.P.P, Clubului Sportiv Municipal “Mihai Viteazu” Vulcan și se aduce la cunoştinţă publică.
Municipiul Vulcan, 29.07.2025

         PREŞEDINTE DE ŞEDINŢĂ:                  CONTRASEMNEAZĂ :  SECRETAR GENERAL

        CONSILIER  FARKAS LORIANA                                  ROGOBETE MIHAELA
              Această hotărâre  fost adoptată cu  următoarele voturi:
    Total consilieri locali:19

    Prezenți:19          

    Pentru  : 19

    Împotrivă:0

    Abțineri:0

